«2002 թւականին Սարեանի նամականու առաջին հատորը հրապարակեցի, որտեղ զետեղել եմ Սարեանի նամակը ուղղւած հասարակական գործիչ, գրականագէտ, թարգմանիչ Արշակ Չոպանեանին։ Հասկանալի է, որ պատասխանն էր Չոպանեանի նամակին։ Չոպանեանը գրել էր, որ Տիգրան-խան Քելեկեանը հետաքրքրւում է ձեր փարիզեան նկարներով, ուզում է գնել։ Սարեանն ուղղորդում է նրան՝ խնդրում եմ դիմել Աննա Բուդաղեանին, ում տւել եմ ի պահ նկարներս։ Գրում է այս եւ մէկ այլ նկարի անուն, ասում, որ իր ուժեղ գործերից է։ Այսինքն հէնց Սարեանի կողմից է գնահատւել այս նկարը որպէս փարիզեան շրջանի իր ուժեղ գործերից։